SAMBIRO 25
Chifukwa Wuli Tikuzenga Nyumba za Ufumu, Ndipo Tikuzenga Wuli?
Tikuti Nyumba ya Ufumu, chifukwa chakuti vyose ivyo vikuchitika pa malo agha vikukhwaskana na Ufumu wa Chiuta, uwo ukaŵa mutu wa upharazgi wa Yesu.—Luka 8:1.
Ndiko ŵanthu ŵakusopa Chiuta mu unenesko. Kuti Ŵakaboni ŵa Yehova ŵapharazge makora makani ghawemi gha Ufumu, ŵakunozgekera dankha pa Nyumba ya Ufumu. (Mateyu 24:14) Nyumba za Ufumu zikupambana ukuru na mawonekero, kweniso zikupambana na matchalitchi. Nyengo zinyake, mipingo yinandi yikuwungana mu Nyumba ya Ufumu yimoza. Mazuŵa ghano, Nyumba za Ufumu zinandi zikuzengeka pa charu chose. Zuŵa lililose, Nyumba za Ufumu 5 zikuzengeka. Ivi vikuchitika chifukwa chakuti mipingo nayo yikusazgikira. Kweni kasi ntchito ya kuzenga iyi yikuchitika wuli?—Mateyu 19:26.
Yikwenda na vyakupeleka ivyo vikuŵikika mu thumba limoza. Ndalama izi zikutumizgika ku ofesi, ndipo usange kunyake kukukhumbikwa Nyumba ya Ufumu yiphya panji kuyinozga waka, ofesi yikutora ndalama zenezizi.
Ŵakuzenga Mbakhristu ŵakupambanapambana awo ŵakujipeleka waka. Mu vyaru vinandi, muli Magulu Ghakuzenga Nyumba za Ufumu. Kweniso ŵanyake ŵakujipeleka kwenda mpingo na mpingo, kulikose uko kuli ntchito. Iwo ŵakulongozga pakuzenga, kweniso ŵakusambizgako ŵanyawo. Mu vyaru vinyake, Ŵakaboni ŵa Yehova awo ŵakumanya ntchito ŵakusoleka ndipo ŵakulaŵilira ntchito ya kuzenga panji kunozga Nyumba za Ufumu mu chigaŵa icho ŵapika. Kweni pose apo pakuzengeka Nyumba ya Ufumu, mpingo ndiwo ukovwira chomene. Ŵakhristu ŵakujipeleka na nkhongono zawo. Kuti ntchito ya kuzenga yichitike, Yehova wakovwira na mzimu wake, kweniso ŵanthu ŵake ŵakuŵikapo mtima wawo wose.—Salimo 127:1; Ŵakolose 3:23.
Chifukwa wuli malo agho tikusoperapo ghakuchemeka Nyumba ya Ufumu?
Ntchivichi chikovwira kuti ntchito ya kuzenga Nyumba za Ufumu yichitike pa charu chose?
Manyani Vinandi
MAUNGANO
Kasi pa Nyumba ya Ufumu Pakuchitika Vichi?
Lutani kuti mukawone ivyo vikuchitika.
MBANJANI ŴAKUCHITA KHUMBO LA YEHOVA MAZUŴA GHANO?
Kasi Ŵakaboni ŵa Yehova Ŵakuchita Wuli Para Ŵawungana?
Kasi mukukhumba kumanya umo tikuchitira para tawungana? Namwe muzamukhorwa kuti mwasambira vinthu vyakuzirwa kufuma mu Baibolo.
tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn